પેટ્રોલ-ડીઝલના ભાવમાં ઘટાડો સરકાર અને સત્તાધારી પક્ષ માટે રાહત આપનારો બની રહેશે. છેલ્લા કેટલાય સમયથી સતત વધી રહેલા ભાવોને કારણે સરકાર પર પેટ્રોલ-ડીઝલના ભાવ ઘટાડવાનું દબાણ ઊભું થયું છે. છેલ્લા 10 દિવસમાં આંતરાષ્ટ્રીય ક્રુડ ઓઈલના ભાવમાં શાર્પ ઘટાડો થયો છે. ગુરુવારે બ્રેન્ડ 72 ડોલર પ્રતિ બેરલે બંધ રહ્યો. ક્રુડ ઓઈલ ઉત્પાદન કરતા અગ્રણી દેશો દ્વારા સપ્લાય વધારવાથી અને અમેરિકા અને ચીન વચ્ચેના ટ્રેડ વોરને પગલે વૈશ્વિક ભાવો પર અસર પડી રહી છે.